Παντελής Τσάπος

Ο Παντελής Τσάπος (Αιγάλεω, 16 Φεβρουαρίου 1934 - 17 Ιουλίου 2019) ήταν Έλληνας παλαίμαχος ποδοσφαιριστής του Αιγάλεω Α.Ο., διεθνής με την Εθνική νέων, που αγωνίζονταν ως επιθετικός, πρωταθλητής της Β΄Εθνικής, αλλά και με σπουδαία καριέρα σε ομάδες του εξωτερικού και πρώην προπονητής ποδοσφαίρου.

 Ο Τσάπος ξεκίνησε τον αθλητισμό σε ηλικία 11 ετών, στην παιδική ομάδα του Αιγάλεω Α.Ο. και το 1952 πραγματοποίησε το ντεμπούτο του στην α΄ομάδα, που μετείχε στο πρωτάθλημα της Α2' Κατηγορίας Αθηνών. Δυο χρόνια αργότερα (1954) κατέκτησε τον τίτλο και συνέχισε στη μεγάλη κατηγορία της Ε.Π.Σ. Αθηνών, όπου έκανε σπουδαίο όνομα σαν κορυφαίος σκόρερ. Το 1956 είχε κεντρίσει το ενδιαφέρον των ιθυνόντων τόσο του Παναθηναϊκού όσο και της ΑΕΚ, αλλά ένας τραυματισμός σε φιλικό αγώνα με την Ιεράπολη, ανάκοψε, προσωρινά, την πορεία του. Τη διετία 1960-1961 αγωνίσθηκε στη Β΄Εθνική, κατακτώντας τον τίτλο της κατηγορίας. Συνολικά, έως τότε, είχε λάβει μέρος σε 135 επίσημους αγώνες πρωταθλήματος, σημειώνοντας παράλληλα 36 γκολ. Άλλα 20 γκολ πέτυχε σε αγώνες του Κυπέλλου Ελλάδας, κατέχοντας την πρώτη θέση των σκόρερ του Αιγάλεω όλων των εποχών, σε αυτή τη διοργάνωση. Ο Τσάπος αγωνίσθηκε για μια τριετία στην Σπάρτα Πράγας και για 6 συνεχόμενα χρόνια στην ομάδα των ομογενών της Αμερικής "Hellenics". Ο αδελφός του, Μανώλης Τσάπος, υπήρξε επίσης ποδοσφαιριστής. Ο Παντελής Τσάπος ήταν νυμφευμένος, είχε αποκτήσει δυο κόρες και έμενε μόνιμα στις ΗΠΑ. Ο Παντελής Τσάπος υπήρξε βασικό στέλεχος της πρώτης Εθνικής Ελλάδος νέων (κάτω των 18) που δημιουργήθηκε το 1956 και μετείχε στην τελική φάση του Ευρωπαϊκού πρωταθλήματος νέων που έγινε στην Ουγγαρία με συμμετοχή 16 χωρών τον Μάρτιο-Απρίλιο 1956. Ήταν βασικός στα δύο ματς του ομίλου που έδωσε η εθνική με Τσεχοσλοβακία (0-2) και Αν. Γερμανία (1-1), ενώ στο τρίτο με την Τουρκία η Εθνική ομάδα αρνήθηκε να αγωνιστεί λόγω των τεταμένων τότε σχέσεων με τη γειτονική χώρα και έδωσε φιλικό με ερασιτεχνική τοπική ομάδα. Σαν προπονητής (ήταν απόφοιτος της Σχολής Προπονητών ποδοσφαίρου της Ε.Π.Ο., από το 1970), εργάσθηκε σε πολλούς συλλόγους μεταξύ των οποίων ο Α.Ο. Σύρου, ο Παναρκαδικός, ο Α.Ο. Χανίων, η Αναγέννηση Καρδίτσας, η Α.Ε. Μεσολογγίου και ο Α.Σ. Λαμία. 1952/53: Αιγάλεω Α.Ο. (Α2 ΕΠΣ Αθηνών)-18 συμμετοχές, 2 γκολ 1953/54: Αιγάλεω Α.Ο. (Α2 ΕΠΣ Αθηνών)-25 συμμετοχές, 9 γκολ 1954/55: Αιγάλεω Α.Ο. (Α ΕΠΣ Αθηνών)-15 συμμετοχές, 3 γκολ 1955/56: Αιγάλεω Α.Ο. (Α ΕΠΣ Αθηνών)-16 συμμετοχές, 7 γκολ 1956/57: Αιγάλεω Α.Ο. (απουσιάζει λόγω τραυματισμού) 1957/58: Αιγάλεω Α.Ο. (Α ΕΠΣ Αθηνών)-10 συμμετοχές, 1 γκολ 1958/59: Αιγάλεω Α.Ο. (Α ΕΠΣ Αθηνών)-14 συμμετοχές, 5 γκολ 1959/60: Αιγάλεω Α.Ο. (Α ΕΠΣ Αθηνών & Β΄Εθνική-14 συμμετοχές, 5 γκολ 1960/61: Αιγάλεω Α.Ο. (Α ΕΠΣ Αθηνών & Β΄Εθνική-23 συμμετοχές, 4 γκολ (άνοδος στην Α΄ Εθνική). 1961/62 έως και 1963/64: Σπάρτα Πράγας 1964/65 έως και 1969/70: Hellenics (Πρωτάθλημα ΗΠΑ) Διεθνής αθλητική ιστοσελίδα Γεώργιος Παγιωτέλης, "Το Έπος της Α΄Εθνικής" (Περιοδικό "Οι Παγκόσμιοι", τεύχη ετών 1994-96) Νίκος Δημ. Νικολαΐδης "50 Χρόνια Αιγάλεω" (1998) Ηλεκτρονικό αρχείο "Αθλητικής Ηχούς" "40 Χρόνια Ποδόσφαιρο και ΠΡΟ-ΠΟ" (Έκδοση εφημερίδας "Προπόραμα", 1999) "Ανδρέας Μπόμης, Τρίτομο "Αλμανάκ Ποδοσφαίρου" (Έκδοση "Εικόνες", 1991)